Document ID: 32007R0728

РЕГЛАМЕНТ (ЕО) № 728/2007 НА СЪВЕТА
от 25 юни 2007 година
за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
На 20 декември 1996 г. Съветът прие Регламент (ЕО) № 2505/96 (1). Нуждите на Общността от продуктите, попадащи в приложното поле на този регламент, следва да бъдат задоволени и то при най-благоприятни условия. С оглед на това е целесъобразно да се открият нови тарифни квоти на Общността с намалени или нулеви мита за съответните количества, без това да засегне пазара на тези продукти.
(2)
Размерът на квотата за две автономни тарифни квоти на Общността е недостатъчен, за да задоволи нуждите на промишлеността на Общността. Следователно тези размери следва да бъдат увеличени.
(3)
Считано от 1 юли 2007 г. Общността няма интерес да продължи тарифните квоти за един продукт, за който митото не се прилагаше до тази дата. Този продукт следва да бъде заличен от таблицата в приложение I към Регламент (ЕО) № 2505/96.
(4)
Следователно Регламент (ЕО) № 2505/96 следва да бъде съответно изменен.
(5)
Предвид икономическото значение на настоящия регламент е необходимо да се направи позоваване на съображения за спешност, в съответствие с точка 1.3 от Протокола за ролята на националните парламенти в Европейския съюз, приложен към Договора за Европейския съюз и към Договорите за създаване на Европейските общности.
(6)
Тъй като настоящият регламент се прилага от 1 юли 2007 г., той следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 2505/96 се изменя, както следва:
1)
Добавят се тарифните квоти за продуктите, посочени в приложение I към настоящия регламент.
2)
Редовете за тарифни квоти с поредни номера 09.2603, 09.2727 и 09.2977 се заменят с редовете, дадени в приложение II към настоящия регламент
3)
Редът за тарифна квота с пореден номер 09.2970 се заличава.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент се прилага от 1 юли 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 25 юни 2007 година.

Labels: 3
1
6